Mas si un ome se querellare de otro ome, quel firio de fierro , o de puño, o de otra qualquier ferida , si quier auiendo treguas, o non , e non morier de aquel golpe, esto deve correr por el, Fuero, e el Rey non deve mandar pesquerir por tal raçon , e deve responder a esta demanda ansi como es fuero: e si gelo negare , deve gelo provar el querelloso , e facerle salua aquel de que querello , segund el fuero manda , mas non deve andar pesquisa en tal pleito , como este.